Gunnar Hansen (billedhugger)

Gunnar Hansen (4. februar 1901 på Nysted højskole – 23. november 1972 i Hareskov) var dansk billedhugger som har udsmykket mange danske kirker.

Gunnar Hansen voksede op i et præste- og højskolemiljø og han har gennem årene medvirket ved udsmykningen af mange kirker og har skabt , døbefonter, krucifikser, glasmosaikruder og relieffer med bibelske motiver som Moses, Kain og Abel samt Jesu dåb.

Uddannelse og ophold i udlandet 
 1921-1924, Det Kongelige Danske Kunstakademi i København, elev af Chresten Skikkild og Einar Utzon-Frank
 1923 - London og Paris
 1924-1926, 2 år på tegnekursus på Grand View College, Des Moines, Iowa, USA
 1927 - Firenze og Rom
 1931 - Italien og Grækenland

Udstillinger 
I 1927 på Charlottenborgs Forårsudstilling var første gang Gunnar Hansen viste sine værker frem.
 Charlottenborg Forår 1927-56
 Kunstnernes Efterårsudstilling
 Billedhuggersammenslutningen,
 Charlottenborg Efterårsudstilling
 Utzon-Frank og hans elever på Charlottenborg i 1943,
 Tegneudstillingen på Statens Museum for Kunst 1940-41,
 Skulpturudstillingen i Haveselskabets Have 1943

Legater og udmærkelser 
 1941 - Det Anckerske Legat sammen med Vilhelm Lundstrøm
 1941 - Eckersberg Medaillen (i fundatsen hedder det: Med Eckersberg Medaillen kan Akademiet udmærke et menneske, der har ydet en indsats af høj kunstnerisk kvalitet inden for den frie eller den bundne kunst).
 1957 - Dronning Alexandras præmie
 1937 - De Neuhausenske Præmier
 1930, 1938 - Carlsons Præmie
 1942-1942 - Carlsons Legat
 1931 - C.C. Hall's præmie
 1946 - Hanne Benzons præmie
 1944 - Eibeschütz' Præmie
 1927, 1930 - Flere præmier fra Akademiet
 1929 - Midler fra Carl Julius Petersens fond
 1932 - Legater fra Den Raben-Levetzauske Fond
 1932 - De Bielkeske Legater
 1941 - Glashandler Johan Franz Ronges Fond
 1941 - H.P. Lindeburg

Værker 

 Prof. Elof Risebye, gips, (Vejle Kunstmuseum)
 Frede Bojsen, portrætstatue i granit, 1929, fik Oscar Carlsons Præmie (Rødkilde Højskole, Møn)
 Relief 'Guldhornene findes' i cement, 1931
 Stærkodder i cement, 1932
 Statuette i klæbersten, 1937, fik Neuhausens præmie
 Moses' bøn i cement, udstillet, 1940, fik Eckersberg Medaillen
 Statuette 'Flugten til Egypten' i brændt ler, udstillet 1943
 Relief 'Eliezer og Rebekka ved brønden' udstillet 1944, fik Eibeschütz' Præmie
 Relief Hjort i brændt ler, udstillet 1946, fik Hanne Benzons præmie
 Relief 'Kristus og Peter på søen' i gips, udstillet 1948
 Relief 'Sangen' i cement, udstillet 1949
 'Tre Piger' i cement, udstillet 1950
 Relief Genforeningsmonument i granit, skitse i brændt ler, 1950 (Haderslev Museum)
 Niels Bukhs Minde, Granitskulptur, 1959 (Ollerup Gymnastikhøjskole).

Kirkeudsmykninger 

 Kvissel Kirke, granitrelief over indgang 1925 
 Bethlehemskirken, døbefont i fakse kalksten 1938 (fik Carlsons Pris, model i cement udstillet 1940). På kummen, som støttes af 3 ben, ses bl.a. Kongernes tilbedelse, profeter, kong David samt teksten 'Konger og profeter mange, længtes efter Eder'. Fonten er hugget i en blok.
 Præstø Kirke, series pastorum, 1938
 Tyrstrup Kirke, relief Genforeningsminde i klæbersten, omkring 1945
 Ikast Kirke, to store glasmosaikker i de syd- og nordvendte korsarme. Skabt i samarbejde med Ingolf Røjbæk, 1948.
 Ols Kirke, relief i brændt ler 'Kvinderne ved graven' 1950 
 Fårup Kirke (ved Aarhus), alter keramikskulptur 'Kristi genkomst' 1950
 Grarup Kirke (Grarup Sogn), krucifiks i brændt ler 1951
 Ejby Kirke (ved Middelfart), krucifiks 1951
 Revninge Kirke, alteranordning i fransk kalksten 1951
 Svinninge Kirke, Alterudsmykning udskåret i træ, 1953
 Balle Kirke, korsfæstelsesrelief i gammel altertavle 1957
 Svenstrup Kirke (ved Aalborg), elfenbenskrucifiks på alter 1960
 Søborg Kirke (ved Gribskov), glasmosaikruder 1960
 Svinninge Kirke, trærelief på alter 1960
 Virum Kirke (Virum Sogn), krucifiks i keramik, keramikrelief; Peters fiskedræt, i præsteværelset, 1961
 Svenstrup Kirke (på Als), altertavle bemalet trærelief 'Bespisningen i ørkenen' 1961
 Blistrup Kirke, døbefont 1966
 Haslev Kirke, kordekoration 1967
 Estruplund Kirke, glasmosaik i østvindue og krucifiks 1968
 Over Hadsten Kirke, krucifiks 1969
 Brønshøj Kirke, keramisk relief 1970
 Århus Sankt Johannes Kirke, krucifiks 1972 (færdiggjort af Aage Bruun Jespersen 1973)
 Brylle Kirke, alterbordspanel 1972
 Gyldenbjerg Kirke, korsfæstelsesgruppe, Hareskov kirkekeramikrelief
 Brejning Kirke (ved Vejle), keramikrelieffer
 Værløse Kirke, keramikrelieffer i menighedslokalerne skænket af familien

Galleri

Familie 
Gunnar Hansen er søn af præst og højskolelærer Hans Hansen og Clara Bentzen (datter af billedhugger Edvard Harald Bentzen).

Den 4. september 1927 blev Gunnar gift med Anna Kristiane Hansen (1904-1997), datter af boelsmand Valdemar Frederik Hansen og Sara Louise Jensen. Vielsen, som foregår i Stege Kirke, foretages at Gunnars far Hans Hansen.

Gunnar Hansen er begravet på Fløng Kirkegård sammen med sin hustru og på samme gravplads som hans far og mor.

Gunnar Hansen og Anna Kristiane Hansen fik ingen børn.

Gunnar Hansens relation til Fløng 
Gunnar Hansen har altid haft en tæt relation til Soderup, en landsby i Fløng Sogn. Gunnars far var Hans Hansen (1873-1953) som i 1900 med gift med Clara Bentzen (1877-1931). Hans Hansen blev født på Toftegården i Soderup som søn af gårdejer Hans Sørensen og Bodil Eriksdatter. Hans Hansen læste teologi, blev højskolemand, bl.a. i Nysted hvor Gunnar blev født, og endte som præst i Stege.

Gunnar Hansen havde sit atelier i villaen i Hareskov. Efter hans død, flyttede han enke, Anna Hansen, fra villaen i Hareskov, og i den forbindelse forærede Anna en række arbejder til Fløng Kirke:

 Fire glaserede keramikrelieffer, nu i Sognets Hus
 Et keramikkrucifiks (forarbejde) i kapellet
 Hjortefigur i kunststen ved kirkens sydmur
 Keramikrelief 'Peter reddes fra drukning'

Gunnar Hansen har endvidere udformet to gravsten på kirkegården, en over sine forældre, en over sig selv og sin hustru.

Referencer

Eksterne henvisninger 
 

Billedhuggere fra Danmark